Bérleti szerződés




(a továbbiakban: „Szerződés”) amely létrejött egyrészről a Magyar Zene Háza Közhasznú Nonprofit Korlátolt Felelősségű Társaság (székhelye: 1146 Budapest, Olof Palme sétány 3., cégjegyzékszáma: 01-09-371951, adószáma: 28742838-2-42, képviseli: Dr. Batta András János ügyvezető, bankszámlaszáma: 10300002-13199780-00024903) mint Bérbeadó

másrészről a … (székhelye: ... cégjegyzékszáma: …, adószáma: …, képviseli: …, bankszámlaszáma: …) mint Bérlő,

(a továbbiakban együttesen: „Felek”) között, az alább megjelölt helyen és időpontban a következők szerint:

ELŐZMÉNYEK

A Városliget megújításáról és fejlesztéséről szóló 2013. évi CCXLII. törvény 1.§ (1/a) bekezdése alapján a Városliget Zrt. (a továbbiakban: „Vagyonkezelő”) vagyonkezelésében, és Vagyonkezelővel kötött hasznosítási szerződés alapján Bérbeadó használatában áll az ingatlan-nyilvántartásban Budapest, XIV. kerület, 29732/11/R. helyrajzi számon felvett, természetben a 1146 Budapest, Olof Palme sétány 3. sz. alatt található Magyar Zene Háza (létesítmény) 
· földszintjén a Washington György sétány felőli oldalon kialakított, a Liget felől megközelíthető, szezonálisan működtethető „Zenekert”, a rendeltetésszerű használatához szükséges 330 m2 földhasználati joggal érintett közterülettel együtt;
· földszintjén kialakított „Étterem”, a rendeltetésszerű használatához szükséges 170 m2 földhasználati joggal érintett közterülettel, a -1 szinten található kiszolgálóegységekkel együtt (az 1. és 2. francia bekezdésben jelzett közterületek a továbbiakban együttesen: “Közterület”);
· első emeletén kialakított „Kávézó pult mögötti terület”
megnevezésű ingatlanrészek (a továbbiakban: „Bérlemény”). A Bérlemény és a kapcsolódó Közterület helyszínrajzát és műszaki leírását az 1. számú melléklet tartalmazza.

A Bérlemény állami vagyont képez. 

A Magyar Zene Háza Közhasznú Nonprofit Korlátolt Felelősségű Társaság nyilvános vagyonhasznosítási versenyeztetési pályázatot írt ki „Vendéglátó tevékenység végzésére alkalmas helyiségek bérlete - Zenekert, Étterem és Kávézó” tárgyban, melynek a nyertese a Bérlő lett. Ennek eredményeképpen a Bérlő nyerte el a Bérlemény, és annak berendezései és felszerelései tárgyai, valamint a kapcsolódó ingóságok bérleti jogát. 

Ezen körülményekre figyelemmel Felek bérleti szerződést kötnek az alábbiakban rögzített tartalommal.


1. A SZERZŐDÉS TÁRGYA

1.1. Jelen Szerződéssel Bérbeadó bérbe adja, Bérlő pedig bérbe veszi a fentiekben körülírt, vendéglátó-ipari tevékenység céljára kialakított Bérleményt. Felek a Zenekert, Étterem és Kávézó, valamint azok berendezési és felszerelési tárgyai, és a kapcsolódó ingóságok bérletét egységes és oszthatatlan szolgáltatásnak tekintik. Felek a Bérleménnyel átadásra kerülő ingóságok (a továbbiakban: “Ingóságok)” listája a jelen Szerződés 2. számú mellékletét képező átadás-átvételi dokumentáció részét képezi. 

1.2. Felek rögzítik továbbá, hogy Bérlő a Bérlemény vendéglátó tevékenységgel kifejezetten és szorosan összefüggő rendeltetésszerű használatához szükséges mértékben jogosult a Közterület használatára, azonban a Közterület minden ettől eltérő használata kizárólag közterület-használati hozzájárulás esetén lehetséges. 

2. [bookmark: _Ref513026688]A SZERZŐDÉS HATÁLYA

2.1. Felek a jelen Szerződést mindkét fél általi aláírását követően, a Bérlemény birtokba adásának napjától (bérlet kezdő időpontja) számított 5 (öt) éves határozott időtartamra kötik meg. Jelen Szerződés a Felek általi kölcsönös aláírásával lép hatályba. Felek közös megállapodásukkal jogosultak a Szerződést az 5 (öt) éves határozott időtartam leteltét megelőző 90. napig egy alkalommal írásban további 5 (öt) éves határozott időtartamra folytatólagosan meghosszabbítani, ha a Bérlő valamennyi kötelezettségét szerződésszerűen, késedelem nélkül teljesítette.

3. A BÉRLETI DÍJ 

3.1. A Bérlemény után a bérlet kezdő időpontjától kezdődően a bérlet időtartamára fizetendő bérleti díj (a továbbiakban: „Bérleti díj”) két részből áll, az alábbiak szerint:

a) A Bérleti díj egyik része – a 3.5. pont szerinti értékkövetés alkalmazása mellett – rögzített összegű, 
(i) kezdő mértékét  … ,- Ft + ÁFA/hónap, azaz … forint + ÁFA/hónap összegben határozzák meg a Felek a bérlet 1-6. hónapjaira; 
(ii) … ,- Ft + ÁFA/hónap, azaz … forint + ÁFA/hónap összegben a bérlet hátralévő időtartamára;
(a továbbiakban: „Rögzített összegű bérleti díj-rész”). 

Tört hónap esetén időarányos Rögzített összegű bérleti díj-rész fizetendő. 

b) Felek a Bérleti díj másik részét a Bérlőnek a Bérlemény működtetéséből származó éves nettó árbevétele alapján határozzák meg. Felek megállapodnak, hogy a Bérlemény működtetéséből származó éves nettó árbevétel megegyezik a Bérlőnek a mindenkori számviteli jogszabályok szerint megállapított éves nettó árbevételével, hacsak a Bérlő ettől eltérően hitelt érdemlően elkülönítetten (például főkönyvi számla szinten elkülönítetten) ki nem mutatja a csak a Bérlemény működtetéséből származó éves nettó árbevételét. Mértéke az ennek megfelelő számítási alap … %-a+ ÁFA/év (a továbbiakban: „Árbevétellel arányos bérleti díj-rész”).  Az Árbevétellel arányos bérleti díj-rész évente egy alkalommal utólag a teljes tárgyévre vonatkozóan egy összegben fizetendő az alábbiak szerint.  

A Bérlő minden tárgyév június 30. napjáig – első alkalommal 2028. június 30. napjáig - köteles a számviteli törvény szerinti beszámolóját, illetve adott esetben a fentiek szerinti kimutatását megküldeni és írásban nyilatkozni a Bérbeadó felé a megelőző adóév fenti b) pont szerinti nettó éves árbevételéről. Ennek elmaradása súlyos szerződésszegésnek minősül. A Bérlő nyilatkozatát követő 15 napon belül a Felek az Árbevétellel arányos bérleti díj-résszel a teljes adóévre elszámolnak, amelyről Bérbeadó számlát állít ki Bérlő részére. A Szerződés megszűnésének/megszüntetésének évében, Bérlő legkésőbb a Szerződés megszűnésének napját követő harmincadik napig köteles az eddig az időpontig keletkezett nettó éves árbevételét hitelt érdemlően kimutatni, amelynek alapján a Felek az Árbevétellel arányos bérleti díj-résszel a kimutatás Bérbeadó által kézhezvételét követő 15 napon belül elszámolnak.

3.2. [bookmark: _Ref523407455]A Bérleti díjon felül a Bérlő köteles a jelen Szerződés 4.2. pontjában hivatkozott szolgáltatások ellenértékének megfizetésére, illetve az ott meghatározott költségek viselésére. 

3.3. Bérlő köteles a tárgyidőszak Rögzített összegű bérleti díj-részételőre, számla ellenében, az azon feltüntetett teljesítési határidőig – amely nem lehet kevesebb, mint 8 nap – Bérbeadó fentiekben rögzített számlaszámára átutalással megfizetni. Amennyiben a Bérlő a számla kézhezvételét követően 15 napon belül írásban kifogást nem emel, a számla befogadottnak tekintendő.

3.4. Késedelmes teljesítés esetén Bérlő a Polgári Törvénykönyvről szóló 2013. évi V. törvény (a továbbiakban: Ptk.) 6:155. § (1) bekezdése szerinti késedelmi kamatot köteles fizetni, a késedelem teljes idejére. 

3.5. A Rögzített összegű bérleti díj értékállandósága érdekében Felek az alábbiak szerint járnak el:

A korrekció mértéke a tárgyidőszakot (tárgyévet) megelőző évre a KSH által közzétett fogyasztói árindex. A Rögzített összegű bérleti díjat évente egyszer, február 28. napjáig kell meghatározni, és az a Bérbeadó általi értesítéssel külön szerződés módosítás nélkül hatályos a következő naptári hónap első napjától. Az árindex csökkenése csak abban az esetben érvényesítendő, ha a csökkenés mértéke a 10%-ot meghaladja. Ha a KSH fogyasztói árindex csökken, de a csökkenés nem haladja meg a 10 %-ot, és így a Rögzített összegű bérleti díj nem csökken, akkor a KSH fogyasztói árindex következő évi emelkedése esetén a Rögzített összegű bérleti díj csak annyival növelhető, amennyivel az emelkedés meghaladja a korábbi év csökkenését.

3.6. A Rögzített összegű bérleti díj-rész változásához – emelkedéséhez vagy csökkenéséhez – vezetnek a jelen Bérleti Szerződést érintő, Bérbeadót terhelő adók és egyéb közterhek összegében bekövetkezett változások oly módon, hogy ezen összegek 100%-át Bérbeadó Bérlőre hárítja át, először abban a tárgyidőszakban, amelyre nézve az első fizetési kötelezettség esedékessé válik.	
3.7. A szerződés tárgyát nem képező Közterület 1.2. pontban foglaltaktól eltérő használatát a Bérlőnek a Vagyonkezelő honlapján közzétett közterület-használati díjért biztosíthatja a Vagyonkezelő:	 (https://ligetbudapest.hu/storage/30432/Szab%C3%A1lyzat_K%C3%B6zter%C3%BClet-haszn%C3%A1lat_rendje_2024_november-1.pdf?_gl=1*bncw60*_up*MQ..*_gs*MQ..&gclid=CjwKCAjws_DTBhB_EiwAXZknGSdlrbYDTohYjLWPksLd0O8eXD2ybWP9D6rAyyPWArP318vRpgKyCRoCcVYQAvD_BwE&gbraid=0AAAABDlQdf1R1S2jTrCrBsb21Q3YNC_C1). 	

Az ilyen közterület-használati díjat a bérleti díj nem foglalja magában, az a Bérlőt ilyen közterület-használat esetén külön terheli.	

3.8. Bérlő tudomásul veszi, hogy a „Zenekert” jelen állapotában télen nem használható, az épületrész fagyveszélyes.

3.9. Bérlő tudomásul veszi, hogy az Épületben, illetve a Bérleményben a búvó tereket, menekülési útvonalakat minden esetben szabadon kell hagynia, az érintett területeken még ideiglenes jelleggel sem jogosult eszközöket, berendezéseket, készletet vagy egyéb tárgyakat, anyagokat elhelyezni, tárolni. 

3.10. Felek rögzítik, hogy a Kávézóhoz tartozó terasz és a Kávézó vendégtere használati joga Bérbeadót illeti (az érintett terület az 1. számú mellékletben sárga színnel került megjelölésre), azzal, hogy ezen érintett területek a Magyar Zene Háza látogatókra vonatkozó nyitvatartási ideje alatt főszabályként a látogatók számára is hozzáférhetők és használhatók. Ez alól kivétel képeznek a Bérbeadó által meghatározott zártkörű vagy egyéb rendezvények, események (előreláthatóan évente tíz alkalommal), amelyek időtartama alatt a Bérbeadó jogosult ezen területeket a látogatók elől elzárni. 


4. A FELEK JOGAI ÉS KÖTELEZETTSÉGEI

4.1. Használat:

4.1.1. Bérbeadó a Bérleményt a jelen Bérleti szerződést aláírását követően, előre egyeztetett időpontban, de legkésőbb 2027. január 30. napjáig adja a Bérlő birtokába. Az átadás-átvételi eljárásról készült jegyzőkönyv a jelen Szerződés 2. sz. mellékletét képezi. 

4.1.2. [bookmark: _Ref523407241]Bérlő kijelenti, hogy a Bérlemény helyszínét megtekintette, a Bérlemény műszaki leírását megismerte, továbbá a Bérleményről a Bérbeadótól minden szükséges tájékoztatást megkapott. Bérlő mindezek alapján kifejezetten kijelenti, hogy a Bérlemény minden igényének teljes mértékben megfelel. Bérbeadó szavatol azért, hogy a Bérlemény a teljes futamidő alatt rendeltetésszerű használatra alkalmas, illetve szavatosságot vállal azért, hogy harmadik személy joga Bérlőt a használatban nem korlátozza vagy akadályozza.

4.1.3. Bérbeadó szavatolja, hogy a Felek által elfogadott, jelen Szerződés 8. sz. mellékletben foglalt szolgáltatási szint mellett a Bérlemény a Szerződés hatálya alatt a rendeltetésének megfelelő célra használható.

4.1.4. Bérlő vállalja, hogy a Bérleményt a jelen Szerződés 8. sz. mellékletében foglaltak megtartásával használja.

4.1.5. Bérlő vállalja, hogy a Bérleményt és a látogatók számára nyitva álló területeket Bérbeadó mindenkor hatályos és Bérbeadó honlapján elérhető látogatói ÁSZF-e és Házirendje megtartásával használja, illetve gondoskodik arról, hogy a Bérleményben bármilyen jogcímen tartózkodó személyek (alkalmazottai, ügyfelei, vendégei, szerződéses partnerei stb.) is a Házirendnek megfelelő magatartást tanúsítsanak. A jelen kikötés megszegése súlyos szerződésszegésnek minősül, és a Bérbeadónak okozott kárért Bérlőt terheli a teljes kárfelelősség.

4.1.6. A Bérlő kizárólag a Bérbeadó előzetes írásbeli hozzájárulásával jogosult a Bérleményt vagy annak bármely részét harmadik személy részére albérletbe vagy más jogcímen használatba adni, illetve a Bérleményben folytatott tevékenység végzéséhez harmadik személyt igénybe venni. A hozzájárulás megadásának feltétele, hogy a Bérlő a jelen Szerződés 8.3. pontjában foglalt kötelezettségeinek teljesítését előzetesen igazolja a Bérbeadó részére. A Bérlemény albérletbe vagy más jogcímen használatba adására kizárólag olyan harmadik személy részére kerülhet sor, aki a nemzeti vagyonról szóló 2011. évi CXCVI. törvény szerinti átlátható szervezetnek minősül, és ezt a Bérbeadó részére előzetesen megfelelően igazolja. Az albérleti vagy egyéb használati szerződés rendelkezései nem lehetnek ellentétesek a jelen Szerződés rendelkezéseivel, és a harmadik személy részére nem biztosíthatnak a Bérlőt megillető jogokat meghaladó jogosultságokat. Az albérletbe vagy más jogcímen használatba adás, illetve harmadik személy igénybevétele a Bérlő jelen Szerződésből eredő kötelezettségeit és felelősségét nem érinti. A Bérlő valamennyi szerződéses kötelezettségéért változatlan feltételekkel köteles helytállni, ideértve különösen a bérleti díj és egyéb fizetési kötelezettségek teljesítését, a Bérlemény szerződésszerű használatát, valamint a Bérlemény Szerződés megszűnésekor történő visszaadását. A Bérlő a harmadik személy magatartásáért és tevékenységéért úgy felel, mintha maga járt volna el. A Bérbeadó hozzájárulása nélküli vagy az attól eltérő használatba adás, illetve harmadik személy igénybevétele esetén a Bérlő felel minden olyan kárért is, amely a harmadik személy igénybevétele nélkül nem következett volna be.

4.1.7. Bérlő köteles a Bérleményben keletkezett jelentős károkról a Bérbeadót haladéktalanul értesíteni, és minden tőle elvárhatót megtenni annak érdekében, hogy a Bérleményt ért kár mértékét csökkentse.

4.1.8. Bérlő a Bérleményen felújítási, átalakítási, beruházási munkálatokat, így különösen, de nem kizárólagosan a Bérleményben lévő helyiségeket átalakítani, energiát, vizet fogyasztó berendezést telepíteni – a Bérbeadóval kötött előzetes írásbeli megállapodás hiányában – nem jogosult végezni. Felek rögzítik továbbá azt is, hogy a Bérlő által – akár a jelen Szerződés, akár külön megállapodás alapján, akár ezek hiányában – végzett átalakítások, felújítások, beruházások eredménye – eltérő írásbeli megállapodás hiányában – a Bérlemény alkotórészeként, tartozékaként osztja a Bérlemény jogi sorsát, és az ennek során a Bérbeadónál vagy a tulajdonosnál jelentkező esetleges értéknövekedésre tekintettel Bérlő semmilyen igényt (megtérítési igény, jogalap nélküli gazdagodás, beszámítás stb.) nem érvényesíthet a Bérbeadóval, a Vagyonkezelővel vagy a tulajdonossal szemben a szerződés hatálya alatt, vagy annak bármely okból történő megszűnésekor, illetve azt követően sem. Bérlő az ilyen igények érvényesítéséről jelen Szerződés aláírásával teljesen és visszavonhatatlanul lemond. 

4.1.9. Bérlő köteles különösen a Bérbeadó tűzvédelmi, munkavédelmi, biztonsági, vagyonvédelmi és műszaki szabályainak, továbbá a látogatókra vonatkozó ÁSZF betartására. Bérlő a használatban részt vevők munkavédelmi, tűzvédelmi, vagyonvédelmi oktatásáról és a munkavédelmi szabályok betartásáról maga gondoskodik.

4.1.10. Bérlő tudomásul veszi, hogy a Bérleménynek helyet adó létesítmény személy- és vagyonőrök által 24 órában védett objektum. A létesítmény Biztonsági Szabályzatának rendelkezéseit Bérlő köteles betartani, a biztonságot érintő eseményeknél a biztonsági vezető által elrendelt intézkedéseket végrehajtani, illetve annak alávetnie magát. 

4.1.11. Bérlő tudomásul veszi, hogy a létesítmény területén kiépített – és a Bérleményi területet is érintő – kamera-, riasztó-, beléptető- és tűzvédelmi rendszer működik.

4.1.12. Bérlő kötelessége a Bérlemény vagyonvédelmének biztosítása. A létesítmény Bérbeadó által biztosított őrségének feladata nem terjed ki a Bérlemény működésével kapcsolatos jogellenes cselekmények megakadályozására, kivéve, ha az a létesítmény biztonságos működését, és az ott lévő személyek életét, testi épségét, illetve a vagyontárgyakat sérti vagy veszélyezteti.   

4.2. Üzemeltetés:

4.2.1. A Bérlemény fenntartásához, állagának és minőségének megóvásához szükséges szolgáltatásokat Bérlő és Bérbeadó az alábbiak szerint biztosítják:
4.2.1.1. Bérlő köteles gondoskodni a jelen Szerződés 2. számú mellékletében meghatározott konyhatechnológiai berendezések és egyéb felszerelések, eszközök rendszeres karbantartásáról és állagmegóvásáról, továbbá a Szerződés 8. számú mellékletében foglalt feladatok ellátásáról, amelyre tekintettel Bérlő köteles a jelen Szerződés Felek általi aláírásától számított 30 napon belül külön szerződést kötni a Vagyonkezelővel és annak tényét igazolni a Bérbeadó felé. Bérlő köteles gondoskodni ezen üzemeltetési költség havi átalánydíj formájában üzemeltetési díj címén történő közvetlen megfizetéséről a Vagyonkezelő részére. A közüzemi szolgáltatókkal elektromos áram, ivóvíz, csatorna-szolgáltatásra, távfelügyeletre a Vagyonkezelő szerződik, és a számlával igazolt ezen felmerült költségeket ugyancsak ezen üzemeltetési szerződés keretében továbbszámlázza Bérlő felé, Bérlő pedig köteles ezen díjakat megfizetni a Vagyonkezelő részére. Bérbeadó a Vagyonkezelővel kötendő üzemeltetési szerződés lényeges feltételeiről a vagyonhasznosítási pályáztatás során megfelelően tájékoztatta a Bérlőt.
4.2.1.2. Bérlő köteles gondoskodni a jó gazda gondosságával minden egyéb, bérbeadói kötelezettségként a Szerződésben nem nevesített létesítményüzemeltetési feladat ellátásáról, melyek a Bérlemény jó állapotának megőrzéséhez szükségesek, így különösen, de nem kizárólagosan például takarítás, tisztítás, hulladékkezelés.
4.2.1.3. [bookmark: _Hlk67042534]Felek megállapodnak, hogy a Bérleménnyel átadásra kerülő Ingóságokkal kapcsolatos üzemeltetési, karbantartási feladatok kizárólag Bérlőt terhelik – ide nem értve a jótállás/kellékszavatosság alá tartozó eszközök javítását, melyek tekintetében Vagyonkezelő és Bérbeadó jár el –, azok vonatkozásában Bérlő javítási, karbantartási igénnyel, illetve elhasználódás esetén megtérítési, pótlási igénnyel a Bérbeadó és Vagyonkezelő felé nem élhet. Bérlő ugyanakkor köteles tűrni a jótállás/kellékszavatosság alá tartozó eszközök esetén az ilyen javítás, csere elvégzését.

4.2.2. Bérlő kizárólagos joga a catering-étkezési típusú szolgáltatásokat illetően: 

4.2.2.1 Bérlő a Magyar Zene Háza területén kizárólagos joggal jogosult catering-étkezési szolgáltatás nyújtására a 70 főt meg nem haladó tányérszervizes, flying és à la carte jellegű, valamint a 100 főt meg nem haladó büféasztalos, álló vagy ültetett rendezvények esetén. 

4.2.2.2 A 4.2.2.1 pontban rögzített létszámhatárokat meghaladó rendezvények esetében a rendezvény szervezője – ideértve Bérbeadót, és harmadik személyeket is – jogosult más vendéglátó szolgáltató bevonására. Bérbeadó vállalja, hogy a harmadik személy rendezvényszervezőkkel kötött szerződéseiben előírja, hogy a vendéglátó szolgáltatás igénybevételére vonatkozó döntést megelőzően a rendezvényszervező köteles Bérlőtől írásbeli ajánlatot kérni. Bérbeadó vállalja továbbá, hogy a harmadik személy rendezvényszervezők felé a tárgyalások során Bérlő szolgáltatásait ajánlja.

4.2.2.3. A Bérlő 4.2.2. pont szerinti kizárólagos joga nem terjed ki:	
- Bérbeadó által a munkavállalói számára szervezett belső rendezvényekre (pl. évadnyitó, évadzáró),	 
- a Bérbeadó által szervezett, saját rendezvényekre (pl. sajtótájékoztató, VIP esemény, jótékonysági rendezvény), gasztronómiai szempontból speciális ismeretterjesztő vagy ehhez kapcsolódó eseményekre,	
- azon eseményekre, amelyekre a Bérbeadó már a jelen Szerződés hatályba lépését megelőzően szerződést kötött; függetlenül az esemény időpontjától,
- ha Bérbeadó azért nem tudja biztosítani a kizárólagosságot, mert jogszabály alapján fennálló versenyeztetési kötelezettség terheli. 

4.2.2.4. Amennyiben a létesítményben tartandó valamely rendezvény során a Bérlő 4.2.2.1. pont szerinti kizárólagos jogát a Bérbeadó nem tudja biztosítani, arra az esetre Bérbeadót rendelkezésre állási díj fizetési kötelezettség terheli. A bruttó rendelkezésre állási díj mértéke: 
•	Bekészítés esetén (kanapészendvicseket is beleértve), melegétel nélkül: 1500,- Ft/fő/nap; 
•	Melegétel esetén (büfészerviz vagy tálszerviz): 4500,- Ft/fő/nap; 
•	Gálavacsora esetén (tányérszerviz vagy tükör tálalós): 9000,- Ft/fő/ nap; 
•	Alkoholos italcsomag esetén külön vagy a fenti csomagokkal egyidejűleg: további 2500,- Ft/fő/nap.

Abban az esetben, ha Bérlő nem él a kizárólagos jogával, akkor Bérlőt rendelkezésre állási díj nem illeti meg és egyéb megtérítési díjra sem jogosult.
A rendelkezésre állási díjat Bérlő rendezvényenként utólag jogosult kiszámlázni Bérbeadó felé 30 (harminc) napos fizetési határidővel, az a Szerződés alapján a Bérlő által fizetendő díjba nem számítható be. 
4.3. Vagyonbiztosítás:

Bérbeadó tájékoztatja Bérlőt, hogy a Vagyonkezelő a Bérleményt magában foglaló ingatlanra vonatkozóan vagyonbiztosítással rendelkezik. A biztosítási kötvény másolata jelen Szerződés 6. sz. mellékletét képezi. A Bérlő tudomással bír arról és elfogadja, hogy a Vagyonkezelő vagyonbiztosítási szerződésének fedezete nem terjed ki a Bérlő által a Bérleményben történő beruházásokra, illetve a Bérlőnek a Bérleményben tárolt/használt vagyontárgyaira. A Bérlő tudomásul veszi, hogy amennyiben a Bérleményben végzett beruházásait, illetve a Bérleményben lévő vagyontárgyait biztosítani kívánja, úgy erre külön önálló biztosítási fedezetet kell beszereznie.

4.4. Felelősségbiztosítás: 

4.4.2. [bookmark: _Hlk67042696]Bérlő a jelen Szerződésen alapuló bérlői és szolgáltatói felelősségére figyelemmel köteles legalább 70.000.000,-Ft,/kár/év, azaz hetvenmillió forint/kár/év kártérítési limittel rendelkező kombinált felelősségbiztosítási szerződést kötni azon károkra nézve, amelyeket bérlőként a Bérbeadónak, a szolgáltatását igénybe vevőknek, vagy harmadik személyeknek okozhat. A kombinált felelősségbiztosítási fedezetnek tartalmaznia kell az általános felelősségi fedezetet, a bérlői felelősség fedezetet és a szolgáltatói felelősség fedezetet, valamint az alvállalkozókra szóló kiterjesztést is.

4.4.3. A bérlői felelősségbiztosítási fedezetnek ki kell terjednie a bérelt ingatlanban okozott mindazon károkra, amelyekért a magyar jog szabályai szerint a Bérlő kártérítési felelősséggel tartozik. A bérlői felelősségbiztosítási fedezetnek ki kell terjednie az Ingóságokban okozott károkra is 15.000.000,-Ft/kár/év szublimittel, és azzal, hogy a biztosítási szerződésben rögzíteni szükséges az Ingóságok tulajdonosának megnevezését.

4.4.4. A 70.000.000,- Ft-os kombinált kártérítési limitnek mindhárom kockázatra ki kell terjednie. A biztosítási szerződésnek kizárólag a jelen Szerződés tárgyát képező Bérleményre, az ott végzett tevékenységre, és az Ingóságokra kell vonatkoznia.

4.4.5. A Bérlő a felelősségbiztosítási szerződést a jelen Szerződés időtartama alatt köteles fenntartani. A kombinált felelősségbiztosítási szerződésnek tartalmaznia kell a biztosítási fedezet megszűnése esetén az 1 éves kiterjesztett kárbejelentési időszakot is.

4.4.6. A felelősségbiztosítási szerződést éves díjfizetési ütemezéssel kell megkötni. Bérlő köteles a díjfizetési ütemezésének megfelelően, minden díjfizetési határidőt követő 15 napon belül a díjfizetési bizonylatok megküldésével a biztosítási szerződés díj rendezettségét igazolni és a jelen Szerződés 7. sz. mellékleteként becsatolni.

4.4.7. A felelősségbiztosítási szerződés önrészesedése nem lehet magasabb mint 10%, de minimum 500.000 Ft.

4.4.8. A biztosítási szerződés, kötvény és feltételek és egyéb dokumentumok kizárólag magyar nyelven nyújthatók be. Amennyiben a biztosító dokumentumai nem magyar nyelvűek, úgy azok hiteles fordításának kötelezettsége és költsége a Bérlőt terhelik.

4.4.9. Bérbeadó vállalja, hogy amennyiben bármely, a Bérlői felelősségbiztosítással érintett kockázat következtében a Bérlemény teljes egészében vagy részben megsemmisül, vagy jelentősen károsodik, s ennek következtében használhatatlanná válik, úgy a tőle elvárható gondossággal jár el a biztosítási összeg beszedése ügyében, és azt a lehető leggyorsabban a Bérlemény újjáépítésére, helyreállítására fordítja.

4.4.10. Felek a jelen Szerződés tekintetében közös akarattal kizárják a Ptk. 6: 49.§ szerinti beszámítás szabályainak alkalmazását.

5. A SZERZŐDÉS MÓDOSÍTÁSA

5.2. Jelen Szerződés kizárólag írásban, Felek egyező akarat nyilvánításával módosítható, feltéve, hogy a módosítás nem ütközik a nemzeti vagyonról szóló 2011. évi CXCVI. törvény („Nvtv.”) 6. § (8) bekezdésében meghatározott tilalomba. E kikötés irányadó a Szerződés részét képező mellékletekre is, azzal, hogy a Bérbeadó a Házirendet, a Szerződés 8. számú mellékletét, az Etikai és viselkedési kódex partnerek és látogatók részére elnevezésű dokumentumot (a továbbiakban: Etikai kódex) , a látogatói ÁSZF-t és az egyéb, a jelen Szerződésre irányadó bérbeadói szabályzatot jogosult bármikor egyoldalúan módosítani a Bérbeadónál szokásos közzététel útján vagy a Bérlő közvetlen tájékoztatása mellett, valamint a mellékletekben rögzített olyan adatok, tények, szabványok, jogi előírások, hatósági kötelezések változása tekintetében – ideértve a kapcsolattartók személyében bekövetkezett változásokat – amelyek Felek akaratától függetlenül következnek be, nem minősülnek jelen Szerződés módosításának, azok a közléssel, illetve kihirdetéssel elfogadottnak tekintendők, illetve a Bérbeadó egyoldalúan jogosult azon módosításokra, melyek jogát a maga számára fenntartotta.

5.3. Az Etikai kódex elérhető a következő webcímen https://zenehaza.hu/altalanos-szerzodesi-feltetelek. Bérlő a jelen Szerződés aláírásával kifejezetten nyilatkozik, hogy az Etikai kódex tartalmát megismerte, elfogadta, és tudomásul veszi, hogy annak rendelkezései – a dokumentum fizikai csatolása nélkül – a jelen szerződés elválaszthatatlan részét képezik. A Bérlő kötelezettséget vállal arra, hogy az Etikai kódexben foglaltakat betartja.

6. A SZERZŐDÉSSZERŰ TELJESÍTÉS BIZTOSÍTÉKAI

6.1. Meghiúsulási kötbér:

Arra az esetre, ha a Szerződést a Bérbeadó rendkívüli felmondása szünteti meg, a Bérlőt meghiúsulási kötbér fizetési kötelezettség terheli az éves Rögzített összegű bérleti díj-rész 30 %-ával egyező összegben.

6.2. Kötbér a Bérlemény visszaadásával összefüggő késedelem miatt: 

Amennyiben Bérlő bármely, a Bérlemény visszaadásával összefüggő kötelezettsége teljesítésével késedelembe esik, a késedelmes napokra késedelmi kötbér fizetésére köteles. A késedelmi kötbér mértéke a visszaadáskor irányadó teljes Bérleti Díj 1 naptári napra eső összegének háromszoros összege, amelyet 30 (harminc) napot elérő késedelmet követően Bérbeadó egyoldalúan jogosult négyszeres mértékűre emelni. 

6.3. Pénzügyi biztosíték:

Felek egyező akarattal megállapodnak abban, hogy Bérlő a jelen Szerződés hatályba lépését követő 8 napon belül a 3.1.a.ii. pont szerinti 2 havi bruttó bérleti díjnak megfelelő összegű, azaz …,-Ft összegű pénzügyi biztosítékot nyújt Bérbeadónak. Bérlő a pénzügyi biztosítékot választása szerint nyújthatja óvadék és/vagy bankgarancia formájában. Bérbeadó a pénzügyi biztosítékból kielégítheti bármely, a jelen Szerződés alapján a Bérlővel szemben fennálló és esedékességkor nem teljesített pénzbeli követelését. Óvadék választása esetén a Bérlő az óvadék összegét a fentiek szerint Bérbeadó 10300002-13199780-00054900 számlájára történő átutalással köteles teljesíteni. Bérbeadó az óvadékot köteles elkülönítetten kezelni és nyilvántartani. Bankgarancia választása esetén a Bérlő a fentiek szerint köteles átadni a Bérbeadónak a bank azon feltétlen és visszavonhatatlan nyilatkozatát, melyben a bank vállalja, hogy a Bérbeadó első felszólítására a garanciaösszeg terhére teljesíti az érvényesített összeg átutalását a Bérbeadó, mint kedvezményezett részére. A Bérbeadó által is elfogadott bankgarancia igazolást a Felek a Szerződés 10. sz. mellékleteként csatolják. Amennyiben Bérbeadó a pénzügyi biztosítékot, vagy annak meghatározott részét felhasználja, úgy erről 8 napon belül értesíti Bérlőt, aki az értesítés kézhezvételét követő 8 napon belül köteles a pénzügyi biztosíték összegét az eredeti összegre kiegészíteni. Bérbeadó a jelen Szerződés megszűnését követő 30 napon belül a fennmaradó óvadék összegét Bérlő fentiekben rögzített számlaszámára visszautalja.

6.4. Zálogjog:

Bérbeadót a Ptk. 6:337. § szerinti törvényes zálogjog illeti meg Bérlőnek a Bérleményben található javain. Bérbeadó zálogjoga érvényesítésekor szabadon mérlegel a zálogjog érvényesítésének törvényi lehetőségei között.

7. A SZERZŐDÉS MEGSZŰNÉSE, MEGSZÜNTETÉSE

7.1. Jelen, határozott időre kötött Szerződés megszűnik a határozott idő elteltével, illetve a Felek általi, közös megegyezéssel történő megszüntetéssel, továbbá a bérlet tárgyának megsemmisülése esetén, valamit Bérbeadó használati jogának, vagy a Vagyonkezelő vagyonkezelői jogának megszűnésekor.	

7.2. Bérlő rendes felmondással nem szüntetheti meg a Szerződést.

7.3. Jelen Szerződést megszünteti Bérlő vagy Bérbeadó rendkívüli felmondása.

7.4. Bérlő 90 napos felmondási idő mellett rendkívüli felmondással megszüntetheti a Szerződést, ha Bérbeadó:

· a 4.1.4.-4.1.5. pontokban foglalt lényeges kötelezettségét megszegi, és a szerződésszegő magatartással Bérlő felszólítása ellenére sem hagy fel a felszólításban megjelölt határidőben;

· a jelen Szerződés mellékleteiben rendkívüli felmondási okot megalapozó magatartásként, körülményként meghatározott esetben.

7.5. Bérbeadó rendkívüli felmondással azonnali hatállyal megszüntetheti a Szerződést, ha:

· Bérlő a Bérleti díj fizetési kötelezettségével 60 napot elérő késedelembe esik;

· Bérlő az üzemeltetési díj és rezsiköltségek megfizetése tárgyában legkésőbb a jelen Szerződés aláírást követő 30 napon belül nem köt külön Szerződést Vagyonkezelővel, vagy az üzemeltetési díj és rezsiköltségek vonatkozásában fennálló fizetési kötelezettségével 60 napot elérő késedelembe esik;

· Bérlő a Bérbeadó vagy a Magyar Zene Háza jóhírnevét, szakmai vagy társadalmi megítélését súlyosan sérti vagy közvetlenül veszélyezteti;

· Bérlő tevékenysége a Bérbeadó által ellátott közfeladatok teljesítését súlyosan akadályozza vagy veszélyezteti, a Magyar Zene Háza kulturális és közösségi rendeltetésével nyilvánvalóan összeegyeztethetetlen, vagy a létesítmény látogatói élményét, kulturális és közösségi funkciójának érvényesülését jelentősen hátrányosan érinti;

· Bérlő a Magyar Zene Háza látogatóinak, a Bérbeadó munkavállalóinak vagy közreműködőinek jogos érdekeit súlyosan, vagy ismételten sérti;

· a Bérleményben folytatott tevékenységgel összefüggésben olyan egyéb körülmény merül fel, amely a Bérbeadó lényeges jogos érdekeit súlyosan sérti, és amelyre tekintettel a bérleti jogviszony fenntartása a Bérbeadótól nem várható el.

· a jogszabályokban a vagyonkezelőt, bérbeadót vagy a nemzeti vagyon hasznosítóját megillető felmondási jogként szabályozott esetekben.

7.6. Felek egybehangzóan rögzítik, hogy Bérlő semmilyen megszűnési ok esetén nem jogosult cserehelyiségre.

7.7. A jelen Szerződés megszűnése esetén, a Felek által egyeztetett időpontban, de legkésőbb a Szerződés megszűnése napján a Felek közös helyszíni bejárást tartanak a Bérleményben, illetve a Bérlő által is használt közös használatú helyiségekben. A helyszíni bejárásról a Felek jegyzőkönyvet vesznek fel, amelyben – szükség esetén fotódokumentáció készítése mellett – rögzítik a Bérlemény állapotát, adott esetben a Bérlemény visszaadásának időpontjára a Bérlő által megteendő intézkedéseket. A helyszíni bejárás célja a Bérlemény Bérbeadó részére történő birtokbaadásának előkészítése. 

A Bérlő köteles a Szerződés megszűnése napján a Bérleményt jegyzőkönyv felvétele mellett a Bérbeadónak birtokba adni, valamint a Bérleményt elhelyezési és térítési igény nélkül, saját ingóságaitól kiürítve, 15:00 óráig elhagyni. 
A Bérbeadó a Bérleményt rendeltetésszerű használatra alkalmas állapotban, szükség szerint Bérlő által elvégzett tisztasági festést követően veszi át. Eltérő megállapodás hiányában a Bérlő teljes körű felelősséggel tartozik az általa a Bérlemény állagában végzett változtatások eredeti állapotra történő visszaállításával összefüggésben felmerült költségekért. Eltérő megállapodás hiányában a Bérlő a Szerződés megszűnésének napján köteles saját költségén összegyűjteni és eltávolítani valamennyi általa felszerelt eszközt, bevitt ingóságot. 
A Szerződés értelmében a Bérlő által viselendő, utólagos elszámolású költségekkel a Felek – eltérő megállapodás hiányában – a Szerződés megszűnését követő 30 napon belül, a Bérbeadó záró számlája alapján, a pénzügyi biztosíték terhére számolnak el. Amennyiben a záró számla alapján a Bérlő által fizetendő összeg a rendelkezésre álló pénzügyi biztosíték összegét meghaladja, úgy a fennmaradó összeget Bérlő legkésőbb a záró számla kézhezvételét követő 8 napon belül, banki utalással köteles a Bérbeadó részére megfizetni. 

8. VEGYES RENDELKEZÉSEK

8.1. [bookmark: _Hlk507480934]Felek a jelen Szerződéshez 5. sz. mellékletként csatolt Átláthatósági Nyilatkozatban foglaltakra figyelemmel rögzítik, hogy Bérlő a Szerződés hatályba lépésekor az Nvtv.  3.§ (1) 1. pont b) szerinti átlátható szervezetnek minősül.

8.2. Bérlő kijelenti, hogy vele szemben az állami vagyonról szóló 2007. évi. CVI. törvény („Vagyontörvény”) 25. § (1) bekezdésében hivatkozott kizáró okok nem állnak fenn. Bérbeadó jogosult a jelen Szerződést a Vagyontörvény 25. § (2) bekezdése szerinti esetben azonnali hatállyal felmondani. Bérlő kijelenti továbbá, hogy megfelel a Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III. 14.) Főv. Kgy. rendelet 17. § (1) – (2) bekezdésben előírt feltételeknek.

8.3. Bérlő vállalja az Nvtv. 11. § (11) bekezdésében foglaltakat, azaz vállalja, hogy
a) a Bérlemény tekintetében a Bérbeadó által kért beszámolási, nyilvántartási, adatszolgáltatási kötelezettségeket teljesíti,
b) a Bérleményt a szerződési előírásoknak és a bérbeadói rendelkezéseknek, valamint a Szerződésben meghatározott hasznosítási célnak megfelelően használja,
c) a használatban – a Bérlővel közvetlen vagy közvetett módon jogviszonyban álló harmadik félként – kizárólag természetes személyek vagy átlátható szervezetek vesznek részt.

8.4. Bérlő tudomásul veszi, hogy Bérbeadó kártalanítás nélkül és azonnali hatállyal jogosult a jelen Szerződést felmondani az Nvtv. 11. § (12) bekezdésében hivatkozott esetben.


9. ZÁRÓ RENDELKEZÉSEK

9.1. A Szerződést érintő kérdésekben minden értesítést írásban kell közölni, személyes kézbesítés, posta vagy elektronikus adatcsere útján. Felek megállapodnak, hogy a Bérbeadó jogosult a Szerződés teljesítésével kapcsolatos bármely körülményről a Vagyonkezelőt is értesíteni.

9.2. Ha a Szerződés teljesítése alatt vagy azzal kapcsolatosan vitás kérdések merülnek fel, úgy a felek első sorban kölcsönös egyeztetések alapján igyekeznek a vitás kérdéseket rendezni.

9.3. Vita esetén Felek kötelesek a Szerződés szerinti egyéb kötelezettségeiket továbbra is ellátni, feltéve, hogy más megegyezés nem jött létre közöttük.

9.4. Felek az eredményes együttműködés elősegítése érdekében kapcsolattartó munkatársakat jelölnek ki. Felek rögzítik, hogy a kijelölt munkatársak nevét és elérhetőségét a jelen Szerződés aláírását követő 3 (három) munkanapon belül egymás rendelkezésére bocsátják.

9.5. [bookmark: _Hlk71113663]Felek a Szerződés időtartama alatt, valamint azt követően is kölcsönösen betartják a mindenkor hatályos európai uniós és magyar adatvédelmi szabályokat, különösen a GDPR és az Infotv. rendelkezéseit.	

A jelen Szerződés megkötése és teljesítése során a Felek egymás részére megadhatják és kezelhetik a másik Fél kapcsolattartói/képviselői/közreműködői személyes adatait (különösen: név, beosztás/munkakör, e-mail cím, telefonszám, aláírás), kizárólag a Szerződéssel összefüggő kapcsolattartás, adminisztráció és teljesítés céljából. Felek a jelen Szerződés aláírásával kijelentik és szavatolják, hogy a Szerződésben megadott kapcsolattartóikat a GDPR 13. cikke szerinti előzetes tájékoztatásban részesítették arról, hogy adataik a Szerződésben kapcsolattartóként feltüntetésre kerülnek.	

A kapcsolattartók személyes adatainak kezelése a Bérbeadó oldalán a Bérbeadó közfeladatának ellátásához kapcsolódó kapcsolattartás (különösen: a Szerződés megkötése, figyelemmel kísérése, teljesítése, az esetlegesen felmerülő viták rendezése és kezelése, általános kapcsolattartás) céljából történik, jogalapja – a számlázáshoz kapcsolódó adatkezelést kivéve – GDPR 6. cikk (1) e) pont. A Felekre vonatkozó jogi kötelezettségek teljesítése (különösen: számviteli/bizonylati kötelezettségek) körében a kapcsolattartói adatok kezelése jogalapja GDPR 6. cikk (1) c) pont, és az ilyen dokumentumokat a vonatkozó jogszabályi megőrzési időig, legalább 8 évig szükséges megőrizni.	

A Szerződéssel összefüggő dokumentumokban szereplő személyes adatokat a Felek – a vonatkozó belső iratkezelési/selejtezési szabályokkal és jogszabályi kötelezettségekkel összhangban – a Szerződés előkészítésétől a Szerződéshez kapcsolódó dokumentum-megőrzési kötelezettség megszűnéséig, illetve selejtezéséig kezelik. Bérlő kötelezettséget vállal arra, hogy a Bérbeadó által a www.zenehaza.hu oldalon közzétett, „Szerződéses kapcsolattartók adatainak kezelése” tárgyú adatkezelési tájékoztatót a saját érintett kapcsolattartójával megismerteti.

9.6. Felek vállalják, hogy a kapcsolattartók személyében vagy elérhetőségében bekövetkezett változásról a másik Felet a lehető legrövidebb időn belül, de legfeljebb 5 (öt) napon belül írásban tájékoztatják. A tájékoztatás elmulasztásából vagy késedelmes teljesítéséből eredő kárért a mulasztó, késlekedő Fél felel.

9.7. Felek rögzítik, hogy a jelen Szerződéssel kapcsolatban tett bármely jognyilatkozat, üzenet, értesítés, tájékoztatás kizárólag írásban érvényes. Az e-mailen eljuttatott jognyilatkozatok, értesítések, tájékoztatások csak abban az esetben érvényesek, ha a címzett visszaigazolta azok kézhezvételét, vagy a feladó hitelt érdemlően bizonyítani tudja, hogy a címzett az értesítést, tájékoztatást kézhez vette. A szerződésszegéssel, illetve a Szerződés megszűnésével kapcsolatos nyilatkozatok kizárólag postai úton kézbesíthetők.

9.8. A jelen Szerződés mindennemű módosítása és kiegészítése írásos formában a szerződő felek egyetértésével lehetséges.

9.9. Szerződő felek jogvita esetén alávetik magukat a területileg illetékes, és hatáskörrel rendelkező bíróság illetékességének.

9.10. A jelen Szerződésben nem szabályozott kérdések esetében a Ptk. és az egyéb vonatkozó jogszabályok rendelkezései az irányadóak.

9.11. Jelen Szerződés csak a mellékleteivel együtt érvényes, az alábbiakban felsorolt mellékletek a szerződés elválaszthatatlan részét képezik, fizikai csatolás nélkül is.

9.12. Bérbeadó a jelen szerződés aláírásával egyidejűleg átadja a Bérlő részére a bérleményre vonatkozóan az épületek energetikai jellemzőinek tanúsításáról szóló 176/2008. (VI. 30.) Korm. rendelet szerinti tartalommal kiállított energetikai tanúsítvány másolati példányát, melynek azonosító kódja: HET-01350024. Bérlő az energetikai tanúsítvány másolatának átvételét a jelen szerződés aláírásával elismeri.

9.13. A jelen Szerződés, amely 16 oldalból áll, és amelyhez az alább felsorolt mellékletek tartoznak, 2 db egymással szó szerint megegyező példányban készült, amelyből 1 példány a Bérbeadót, 1 példány a Bérlőt illeti. 

Mellékletek:
1. sz. A Bérlemény helyszínrajza és műszaki leírása
2. sz. Konyhatechnológiai és egyéb bérbeadott eszközök listája (a tételes Átadás-átvételi jegyzőkönyv utólag kerül csatolásra)
3. sz. Bérlő cégkivonata
4. sz. Bérlő képviselőjének aláírási címpéldánya vagy aláírás-mintája
5. sz. Bérlő átláthatósági nyilatkozata 
6. sz. Vagyonbiztosítási kötvény (szerződéskötéskor kerül csatolásra) 
7. sz. Bérlői felelősségbiztosítási kötvény (szerződéskötéskor kerül csatolásra)
8. sz. Üzemeltetés, állagmegóvás és karbantartás, közüzemi költségek elszámolása
9.sz.  Házirend – fizikai csatolás nélkül
10. sz. Bankgarancia (adott esetben)

Kelt: Budapest,  ….					Kelt: Budapest,  ….

	………………………………….
Magyar Zene Háza Közhasznú Nonprofit Korlátolt Felelősségű Társaság 
Dr. Batta András János
ügyvezető
Bérbeadó
	………………………………….
………………………..
képv:. ………………….
………
Bérlő

